b'\n_START_ARTICLE_\n298 Baptistina\n_START_SECTION_\nOdkritje\n_START_PARAGRAPH_\nAsteroid je odkril francoski astronom Auguste Charlois ( 1864 \xe2\x80\x93 1910) 9. septembra 1890 v Nici.\n_START_SECTION_\nLastnosti\n_START_PARAGRAPH_\nAsteroid Baptistina obkro\xc5\xbei Sonce v 3,41 letih. Njegova tirnica ima izsrednost 0,096, nagnjena pa je za 6,28555\xc2\xb0 proti ekliptiki. Njegov premer je med 13 in 30 km, okoli svoje osi se zavrti v 16,23 h.\n_START_SECTION_\nNastanek dru\xc5\xbeine Baptistina\n_START_PARAGRAPH_\nVe\xc4\x8dje \xc5\xa1tevilo podobnih asteroidov pre\xc4\x8dka na svoji poti tirnico asteroida Baptistina. To daje slutiti, da je Baptistina nastal v trku asterodov. Simulacije ka\xc5\xbeejo, da bi se to lahko zgodilo pred kak\xc5\xa1nimi 160 milijoni let. Baptistina, ki je bil do takrat velik do 170 km, je tr\xc4\x8dil v drugi asteroid, ki je imel vsaj 60 km ve\xc4\x8dji premer. Pri tem je nastalo okoli 100.000 teles, ki so imela premer manj\xc5\xa1i od 1 km. Nastalo je tudi okoli 300 teles, ki so imela premer ve\xc4\x8dji od 10 km. Celotna skupina nastalih teles sestavlja dru\xc5\xbeino Baptistina . Okoli 2\xc2\xa0% nastalih teles je te\xc5\xbenostna sila Marsa in Jupitra izvrgla iz tirnic. Velika je verjetnost, da je nastanek ostankov razpada asteroida vzrok za velik udarec meteorita, je pred 65 milijoni  let povzro\xc4\x8dil izginotje dinozavrov. V zadnjem \xc4\x8dasu pa so ugotovili, da ima asteroid Baptistina drugo kemi\xc4\x8dno zgradbo kot pa jo je imelo telo, ki je ob padcu na Zemljo na prehodu iz krede v terciar povzro\xc4\x8dilo izginotje dinozavrov . Mo\xc5\xbeno je tudi, da je krater Tycho na Luni posledica padca enega izmed teh teles na povr\xc5\xa1ino Lune. Asteroid Baptistina ima podobne elemente tira kot asteroidi dru\xc5\xbeine Flora. Ne pri\xc5\xa1tevamo pa ga med \xc4\x8dlane te dru\xc5\xbeine, verjetno je vsiljivec, ki ni nastal ob istem trku kot ostali \xc4\x8dlani dru\xc5\xbeine Flora.'